Pred podaním žiadosti o vydanie súhlasu na výrub dreviny je potrebné si pozrieť  § 47 zákona č. 543/2002 Z. z. o ochrane prírody a krajiny v znení neskorších predpisov („zákon“) a § 22 vyhlášky č. 170/2021, ktorou sa tento zákon vykonáva.

* Od 01.01.2020 **Obec** §69 písm. 1. ods. d) rozhoduje o vydaní súhlasu na výrub drevín rastúcich v zastavanom území obce podľa § 47 ods. 3. **(intravilán**).

Všetky výruby podľa LV, ktoré sú **v extraviláne** obce patria pod Okresný úrad Levice – odbor starostlivosti o životné prostredie.

* **§ 69 písm. 1** c) **obec je dotknutým orgánom v konaní a vydáva záväzné stanovisko podľa § 9 ods. 1písm. l) ak ide povolenie výrubu drevín rastúcich v zastavanom území obce**

**§ 47 ods. (4) Súhlas na výrub dreviny sa nevyžaduje:**

**c)** na stromy s obvodom kmeňa do 80 cm, meraným vo výške 130 cm nad zemou, ak rastú v záhradách a záhradkárskych osadách, **okrem stromov rastúcich na pozemkoch, ktoré sú územným plánom obce urečené na zastavanie.**

**Postup vybavovania súhlasu na výrub drevín:**

1. Žiadateľ vyplní tlačivo "Žiadosť o vydanie súhlasu na výrub drevín", priloží povinné prílohy ako:

* potvrdenie o zaplatení správneho poplatku za podanie žiadosti
* list vlastníctva k pozemku, na ktorom drevina rastie
* v prípade ak žiadateľ nie je vlastníkom alebo nájomcom, správcom, ktorému takáto  povinnosť vyplýva zo správcovskej alebo nájomnej zmluvy je potrebné priložiť aj súhlas vlastníka pozemku
* katastrálnu mapu s identifikáciou dreviny v teréne

2. Výška poplatku je pre fyzickú osobu - 10,00.- EUR, právnickú osobu alebo fyzickú osobu oprávnenú podnikať - 100,00.- EUR.

3. Doklad o vlastníckom práve k pozemku musí byť overený katastrálnym úradom. Doklad ak je starší ako 2 mesiace musí byť podložený aktuálnym výpisom listu vlastníctva.

4. Po podaní žiadosti orgán ochrany prírody posúdi podanie. Ak žiadateľ podal neúplnú žiadosť orgán preruší konanie a vyzve žiadateľa o doplnenie podania. V prípade ak žiadosť bola podaná v poriadku, orgán písomne oznámi dotknutým osobám a organizáciám  začiatok konania, miesto a termín uskutočnenia obhliadky dreviny. Z obhliadky sa spíše záznam.

5. Následne orgán ochrany prírody a krajiny vydá rozhodnutie o súhlase alebo nesúhlase s navrhovaným výrubom.

6. Žiadateľ môže drevinu vyrúbať až po nadobudnutí právoplatnosti rozhodnutia o súhlase s výrubom dreviny v čase vegetačného pokoja t.j. v termíne od 1.10.-31.3. bežného roka.